Man sterf tydens skietery by polisiestasie | Maroela Media
Mfuleni-polisiestasie (Foto via Twitter)
'n Man, wat 'n metropolisiebeampte met 'n mes aangeval het, is Sondag doodgeskiet by die Mfuleni-polisiestasie in Kaapstad.
JP Smith, burgemeesterskomiteelid vir veiligheid en sekuriteit in Stad Kaapstad, het gesê 'n metropolisiebeampte was omstreeks 11:30 by die polisiestasie besig om 'n dossier te registreer, toe 'n lid van die publiek opgedaag het.
"Die man het ontstoke voorgekom en aangedui dat hy in hegtenis geneem wil word," het Smith verduidelik. "Hy wou met die metropolisiebeampte praat, maar het 'n mes te voorskyn gebring en die beampte twee keer in die bors en een keer in sy linkerarm gesteek."
Die beampte het gereageer en drie skote met sy dienspistool afgevuur. "Die man is noodlottig gewond. Twee ander siviele persone is beseer, albei in hul regtervoet, weens opslagkoeëls."
Die metropolisiebeampte is na Bellville Melomed-hospitaal geneem vir verdere behandeling en sal berading ontvang.
Een van die twee persone wat in die voet beseer is, is na Tygerberg-hospitaal geneem vir behandeling. "Ons wens albei 'n spoedige beterskap toe."
Smith het bevestig die polisie en die Onafhanklike Polisieondersoekdirektoraat (Opod) ondersoek die voorval.
"Die stad sal sy volle samewerking gee om seker te maak dat die ondersoek bespoedig word."
Eish! 'n Opslagkoeëls in die regtervoete?
Dit is eienaardig.
As dit so is het die metro polisie beampte reg opgetree, dan wil ek vra wie gaan met n mes na n polisie stasie om gewapende polisie beamptes aan te vat.Die anderkant is ook weens die onbevoegdheid en useless polisie is kriminele banger vir n polisie hond as vir 12 polisie manne.
By ons is die polisiestasie se heining gedeeltelik plat, hekke staan oop en daar is dus 24 uur toegang.
Cherokee, teen watter hoek moes die koeël afgevuur gewees het om met die opslag die voet te kon tref. Dit kon nie 'n opslagkoeël gewees het nie.
Die "langs ………die vloer getref het" waarna jy verwys is juis wat die opslag teweeg gebring het. Dit is irrelevant. Wat relevant is, is die hoekgraad. Go figure!